**HAVNEREGLEMENT FOR SANDNESSJØEN BÅTFORENING**

**Vedtatt av styre den 24.10.23**

 **§ 1**

Medlem som skal tildeles plass i havna, må ha båten

* + registrert i Småbåtregisteret/Skipsregisteret/Merkeregisteret for fiskebåter/NOR som eneeier/hovedeier på den som plassen er tildelt.
	+ Ansvarsforsikret

Innmelding og kontingent må være betalt før tildeling av plass, og innskudd må være betalt før plassen tas i bruk.

Skiltene, jf. første kulepunkt, skal være montert godt synlig på begge sier av båten.

Medeier(e) av båten må være medlem av foreningen. Gjelder ikke ektefelle/samboer.

  **§ 2**

Næringsvirksomhet fra havna er ikke tillatt.

  **§ 3**

Søknad om båtplass sendes i god tid til foreningen via havnevebb. Dette gjelder også ved bytte av båt.

Styret – eller den styret har bemyndiget, fordeler plasser til medlemmer etter rekkefølge på venteliste, og kan foreta ombytting/flytting når båtens størrelse eller andre grunner tilsier dette. Betaling av havneavgift for én båt, gir rett til å ha én båt i havna, inkl. om den står på land.

 **§ 4**

Maks. båtstørrelse i havna er 42 fot, målt i henhold til § 15.

  **§ 5**

Årsmøtet har vedtatt inntil 10 timers dugnadsplikt pr år, med frikjøp for kr 150 pr. time. Medlem med båtplass – eller som står på ventelisten, må delta i dugnader organisert av bryggeformannen eller av foreningen. Medlem som ikke kan møte – evt. med vikar, må betale for frikjøp. Medlem med uførepensjon eller over 75 år, betaler ½ pris.

  **§ 6**

Det påhviler hver enkelt båteier å påse at båten er forsvarlig fortøyd og avfendret gjelder også snørydding av egen brygge. Han/hun må påse at baugnebb, mesanbom, jolle og lignende ikke hindrer ferdsel på brygge, og ut og inn til brygge.

 **§ 7**

Den som har båt med eksos og/eller lensepumpe i siden eller på annen måte er plassert slik at nabobåten kan bli tilsmusset, skal forhale sin båt før motor/lensepumpe startes, slik at tilsmussing av nabobåten unngås. Han/hun skal sørge for orden og renslighet på og ved brygge. Enhver forsøpling av havneområdet, som avfall, oljesøl, fiskeavfall og lignende er forbudt.

 **§ 8**

Det påhviler hver enkelt båtfører å overholde de farts- og trafikkbestemmelser som gjelder for havneområdet. Maks. fart er satt til 4 knop.

 **§ 9**

Hvis skade er forårsaket eller skjedd på brygge eller annen eiers båt, skal dette straks rapporteres til havneansvarlig

 **§ 10**

Parkering av bil på molo er forbudt. Unntak er av- og pålessing og bileier er til stede, slik at bilen kan flyttes omgående ved behov.

Parkering av båthenger (uten båt) i havneområdet er ikke tillatt.

Det er ikke tillatt å parkere ved bobilplassen – og langs kaipromenaden i perioden 1.5 – 30.9 hvert år.

 **§ 11**

Medlemmer kan ta ut gratis strøm til lading og til bruk av elektroverktøy om bord, maks. 4 dg pr md. For annet uttak må det søkes på fastsatt skjema, og bruke måler. Medlemmer som ønsker strømavtale leier måler hos Sandnessjøen Båtforening, måler utleveres mot depositum Du plikter å følge gjeldende strøminstruks vedtatt av styret og/eller som oppslag ved hver brygge.

  **§ 12**

Regler for landsetting av båt i havneområdet:

* + Mellom vannhuset og verkstedet: I perioden 1.5 – 14.9 kan båt settes på land inntil 14 dager for årlig vedlikehold. Utover 14 dager løper gebyr med kr 75/dag. Dispensasjon kan gis av havnesjefen i spesielle tilfeller.

Båter som har stått på land hele eller deler av vinteren, må flyttes pr 1.5, ellers løper gebyr på kr 150/dag.

* + Sør for miljøboden: Båter på henger hele eller deler av vinteren, må flyttes pr 15.5**,** ellers løper gebyr på kr 75/dag. Dispensasjon kan gis for 7 dager årlig vedlikehold for båt som settes på land etter 15.5, men bare hvis det ikke er plass mellom vannhuset og verkstedet. Plass på land for hele eller deler av vinteren, skal avtales med havnesjefen.
	+ Ikke-medlemmer som får plass på land for vedlikehold, skal betale kr 100/dag, og kr 100 for leie av høytrykkspyleren.

 **§ 13**

Sommerplass faktureres på forskudd og gjelder i perioden 01.06.-01.08.

 **§ 14**

Overtredelse av dette reglement kan medføre inndragelse av medlemskap/båtplass, jf. § 3.5 i vedtektene.

 **§ 15**

Båtplass og havneavgift beregnes ut fra båtens totale lengde, regnes ut fra skråglengde uten baugnebb og badeplattform. og regnes i fot med vanlig avrunding. Denne endringen gjelder fra 14.3.2019, men ikke for den båt som allerede er tildelt plass i havna før denne dato. Styret kan kreve en dokumentasjon på lengde av båten.

Eventuell kontingent til KNBF kommer i tillegg til havneavgiften.

 **§ 16**

Alvorlig eller gjentatt overtredelse av gjeldende regelverk kan medføre tap av båtplass/opplag og/eller rett til fremtidig leie eller tildeling av båtplass.

Ved brudd på dette regelverket for eksempel plassering av større båt enn tillatt på vedkommende plass, plassering på ikke tildelt eller anvist plass, manglende oppfølging av pålegg fra havneleder/assisterende havneleder eller vaktmannskap, kan båt fjernes ved å settes på land på eiers regning og risiko. Sandnessjøen Båtforening har tilbakeholdsrett i båt til alle omkostninger er betalt.

Alle båter som legges opp på land uten å ha blitt anvist plass, kan bli flyttet eller fjernet for eiers regning og risiko.

Styret i Sandnessjøen Båtforening kan fremme sak om tap av båtplass/opplag, nektelse av fremtidig leie eller tildeling av båtplass/opplag. Det skal gis skriftlig varsel og innhentes forklaring fra innehaver av angjeldende båtplass/opplag. Styret fatter vedtak og underretter innehaver av båtplass/båteier skriftlig. Klage på tap av båtplass/opplag kan fremlegges for første årsmøte i Sandnessjøen Båtforening. Angjeldende båtplass skal ikke omdisponeres før eventuell klage er behandlet av årsmøtet.

Medlemmer som ikke retter seg etter dette reglement, kan bortvises fra havneområdet og ekskluderes fra foreningen. Ref. vedtekt 2.5

Sandnessjøen Båtforeningen kan selge båten/båthengeren for å dekke inn forfalte kostnader ved opplaget. Rett til salg betinger at eier er varslet med to rekommanderte postsendinger avsendt med 14 dagers mellomrom om at foreningen vil bruke denne salgsretten. Etter 14 dager fra poststemplingen på det siste varsel, kan foreningen foreta salget. Prisen skal være ordinær markedspris og salgsobjektet skal være annonsert på en hensiktsmessig måte. Salgskostnadene dekkes av kjøpesummen.

Oppstilling over avregning sendes eier i ordinær post sammen med utbetaling av netto av salget. Er båteieren forsvunnet og ikke på rimelig måte lar seg oppspore tilfaller hele salgssummen (netto salg) til Sandnessjøen Båtforening. Båteieren

 **§ 17**

Alle medlemmer med båt i havna plikter å sette seg inn i foreningens vedtekter og havnereglement. Ved innmelding og opptak som medlem av Sandnessjøen Båtforening godtas dette reglement fullt ut, og han/hun er innforstått med hva brudd på disse regler kan medføre**~~.~~**  Når medlemmene åpner Havneweb kvitterer de samtidig for å ha lest og akseptert ovenstående regler og forpliktelser.

 **§ 18**

Ethvert medlem tilbys plass i båthavna, på opplagsplass og oppsett/utsett av båt på egen risiko.  Alle båter i havna skal ha ansvarforsikring. Sandnessjøen Båtforening fraskriver seg erstatningsansvar for skade eller tap som oppstår på personlige eiendeler, på båt, under transport, utsett eller/opptak, samt opplag på foreningens område.»

For spyling av båter i forbindelse med rengjøring av skrog/båtpuss, innføres det et miljøgebyr på kr. 100,00 fra 01.01.2024.